Document ID: 32010D0645
Publication Date: 2010-10-26

Content:
DEĊIŻJONI TAL-KUMMISSJONI
tas-26 ta’ Ottubru 2010
li testendi l-perijodu ta’ validità tad-Deċiżjoni 2002/887/KE rigward pjanti li huma mċekkna naturalment jew artifiċjalment ta’ Chamaecyparis Spach, Juniperus L. u Pinus L., li joriġinaw mill-Ġappun
(notifikata bid-dokument numru C(2010) 7249)
(2010/645/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar miżuri protettivi kontra d-dħul u t-tixrid fil-Komunità ta’ organiżmi li huma ta’ ħsara għall-pjanti jew għall-prodotti tal-pjanti (1), u b’mod partikolari l-Artikolu 15(1) tagħha,
Billi:
(1)
Id-Deċiżjoni tal-Kummissjoni 2002/887/KE tat-8 ta’ Novembru 2002 li tawtorizza d-derogi minn ċerti dispożizzjonijiet tad-Direttiva tal-Kunsill 2000/29/KE rigward pjanti li huma mċekkna naturalment jew artifiċjalment ta’ Chamaecyparis Spach, Juniperus L. u Pinus L., li joriġinaw mil-Ġappun (2), tawtorizza lill-Istati Membri biex jistipulaw derogi mill-Artikolu 4(1) tad-Direttiva tal-Kunsill 2000/29/KE fir-rigward tal-pjanti ta’ Chamaecyparis Spach, Juniperus L. u Pinus L., li joriġinaw mil-Ġappun, għal perjodi limitati u soġġetti għal kondizzjonijiet speċifiċi.
(2)
Id-derogi li ngħataw l-ewwel bid-Deċiżjoni tal-Kummissjoni 93/452/KEE (3) u wara bid-Deċiżjoni 2002/887/KE kellhom limitu ta’ żmien, u d-dati previsti f’dawn id-Deċiżjonijiet ġew posposti, l-ewwel bid-Deċiżjonijiet tal-Kummissjoni 94/816/KE (4), 96/711/KE (5) 98/641/KE (6) u 2001/841/KE (7), u wara bid-Deċiżjonijiet tal-Kummissjoni 2004/826/KE (8), 2006/915/KE (9) u 2008/826/KE (10).
(3)
Minħabba li ċ-ċirkostanzi li jiġġustifikaw dawn id-derogi għadhom japplikaw u ma hemm ebda tagħrif ġdid li jagħti lok għal reviżjoni tal-kundizzjonijet speċifiċi, l-awtorizzazzjoni għandha tiġi estiża. Barra minn hekk, inkisbet esperjenza mill-informazzjoni miġbura mill-Istati Membri skont l-Artikolu 2 tad-Deċiżjoni 2002/887/KE, kif ukoll abbażi tal-kuntatti mal-Ġappun. Barra minn dan, f’din id-Deċiżjoni ġew stabbiliti mekkaniżmi xierqa biex jiżguraw il-monitoraġġ tal-kundizzjonijiet ta’ meta japplikaw id-derogi. Għaldaqstant huwa xieraq li l-awtorizzazzjonijiet għad-derogi awtorizzati f’din id-Deċiżjoni jiġu estiżi għal perjodu itwal minn dawk awtorizzati b’Deċiżjonijiet preċedenti, u dan ifisser sal-31 ta’ Diċembru 2020.
(4)
Madankollu, u minħabba raġunijiet fitosanitarji, l-importazzjoni ta’ pjanti Juniperus L. imċekknin b’mod naturali jew artifiċjali, u li joriġinaw mil-Ġappun, għandha ssir biss tul perjodu speċifiku f’kull sena sal-31 ta’ Diċembru 2020.
(5)
Id-Deċiżjoni 2002/887/KE għandha għaldaqstant tiġi emendata skont dan.
(6)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
Id-Deċiżjoni 2002/887/KE hija emendata kif ġej:
1.
Fl-ewwel u t-tieni paragrafi tal-Artikolu 2, il-frażi “l-1 ta’ Awwissu 2009 u l-1 ta’ Awwissu 2010” tinbidel u hija sostitwita b’ “l-1 ta’ Awwissu ta’ kull sena”.
2.
It-tabella fl-Artikolu 4 tiġi sostitwita kif ġej:
“Pjanti
Perijodu
Chamaecyparis
1.1.2011-31.12.2020
Juniperus
1.11. sal-31.3. ta’ kull sena sal-31.12.2020
Pinus
1.1.2011-31.12.2020”
Artikolu 2
Din id-Deċiżjoni hi indirizzata lill-Istati Membri.
Magħmul fi Brussell, is-26 ta’ Ottubru 2010.

Metadata:
Eurovoc Level 1 Categories: 100151
100155
100147
100156
100161
100144
Eurovoc Level 2 Categories: 100175
100282
100193
100224
100242
100250
100245
100281
Eurovoc Level 3 Categories: 2723
2442
2825
956
2106
525
614
6205
3941
All Eurovoc Categories: 1309
1524
1763
191
2232
2827
5581